“พงศกร” ผงาดทุบสถิติโลก “วีลแชร์เรซซิ่ง” คว้าทองแรกทัพนักกีฬาไทย “พาราลิมปิกเกมส์”
ไทยเฮ! “กร” พงศกร แปยอ ทำลายสถิติโลกวีลแชร์เรซซิ่ง ด้วยเวลา 46.61 วินาที พร้อมคว้าเหรียญทองแรกให้กับกองทัพนักกีฬาไทยในพาราลิมปิกเกมส์ โตเกียว 2020
ไทยเฮ! “กร” พงศกร แปยอ ทำลายสถิติโลกวีลแชร์เรซซิ่ง ด้วยเวลา 46.61 วินาที พร้อมคว้าเหรียญทองให้กับกองทัพนักกีฬาไทยในพาราลิมปิกเกมส์
29 ส.ค. 2564

ผู้สื่อข่าวรายงานว่า วันที่ 29 สิงหาคม 2564 การแข่งขันวีลแชร์เรซซิ่ง “พาราลิมปิกเกมส์ โตเกียว 2020” ที่โอลิมปิก สเตเดียม กรุงโตเกียว ประเทศญี่ปุ่น รอบชิงเหรียญทองวีลแชร์เรซซิ่ง 400 เมตรชาย คลาส T 53 และการชิงเหรียญทองวีลแชร์เรซซิ่ง 400 เมตรชาย คลาส T 54
ทั้งนี้ผลการแข่งขันวีลแชร์เรซซิ่ง 400 เมตรชาย คลาส T53 ปรากฎว่า “กร” พงศกร แปยอ สามารถคว้าเหรียญทองพาราลิมปิกเกมส์แรกให้กับทัพนักกีฬาทีมชาติไทยในการแข่งขันครั้งนี้ ด้วยการทำสถิติ 46.61 วินาที ซึ่งเป็นการทำลายสถิติโลกของ เบรนต์ ลากาตอส จากแคนาดาที่ทำไว้ 46.82 วินาที และยังทำลายสถิติพาราลิมปิกเกมส์ของตัวเองที่ทำไว้ในรอบคัดเลือกช่วงเช้า 47.31 วินาที
อนึ่ง “กร” พงศกร แปยอ หนุ่มวัย 25 ปี จากขอนแก่น ที่เป็นโปลิโอขาทั้งสองข้างตั้งแต่กำเนิด และเริ่มเล่นกีฬาวีลแชร์เรซซิ่งตั้งแต่อายุได้ 13 ปี และได้ลงแข่งขันกีฬานักเรียนนักศึกษาแห่งชาติ ครั้งที่ 30 “นครสุโขทัยเกมส์” เมื่อปี 2009